নিউজ বিএনএ ডটকম, লক্ষ্মীপুর, ১২ জুলাই : লক্ষ্মীপুর সদর উপজেলার চন্দ্রগঞ্জ ইউনিয়নে নিজ বাড়ীর সামনে স্থানীয় আওয়ামী লীগ নেতাকে কুপিয়েছে দূর্বৃত্তরা। সোমবার গভীর রাতের এ ঘটনায় গুরুতর আহত অবস্থায় ইউপি আলীগ সাংগঠনিক সম্পাদক কাজী সোলায়মানকে নোয়াখালীর মাইজদী জেনারেল হাসপাতালে ভর্তি করা হয়েছে।    পুলিশ ও এলাকাবাসী জানায়, ইউপি আলীগ সাংগঠনিক সম্পাদক কাজী সোলায়মান রাতে বাজারের নিজ ব্যবসা প্রতিষ্ঠান বন্ধ করে বাড়ীতে প্রবেশ করার সময় অজ্ঞাতনামা ওৎপেতে থাকা সন্ত্রাসীরা তাকে কুপিয়ে  মারাত্নক জখম করে। শোর চিৎকার শোনে এলাকাবাসী তাকে ঘটনাস্থল থেকে উদ্ধার করে হাসপাতালে নিয়ে যায়।এসময় দূর্বৃত্তরা তার কাছ থেকে দশ হাজার টাকা ও মোবাইল ফোন ছিনিয়ে নিয়ে পালিয়ে যায়।    চন্দ্রগঞ্জ পুলিশ তদন্ত কেন্দ্রের ইনচার্জ এস আই আবুল বাশার জানান, তাৎক্ষনিক ঘটনা শুনে ঘটনাস্থল পরিদর্শন করেছেন, সন্ত্রাসীদের চিহ্নিত করা যায়নি। তবে তাদের গ্রেফতার করার জন্য পুলিশের অভিযান চলছে।    প্রতিবেদন : রবিউল ইসলাম খান, সম্পাদনায় : পুলক সরকার।